FI Euroopan unionin virallinen lehti C 71/34

Alueiden komitean lausunto aiheesta ”Ehdotus – Euroopan parlamentin ja neuvoston päätös nuorisotoimintaohjelman ( Youth in Action ) perustamisesta ajanjaksoksi 2007–2013”

(2005/C 71/09)

ALUEIDEN KOMITEA, joka

ottaa huomioon asiakirjan ”Ehdotus – Euroopan parlamentin ja neuvoston päätös nuorisotoimintaohjelman (Youth in Action) perustamisesta ajanjaksoksi 2007–2013”, KOM(2004) 471 lopullinen – 2004/0152 COD,

ottaa huomioon komission 14. heinäkuuta 2004 Euroopan yhteisön perustamissopimuksen 265 artiklan ensimmäisen kohdan ja 149 artiklan nojalla tekemän päätöksen pyytää aiheesta alueiden komitean lausunto,

ottaa huomioon puheenjohtajansa 27. tammikuuta 2004 tekemän päätöksen antaa lausunnon valmistelu ”kulttuuri ja koulutus” -valiokunnan tehtäväksi,

ottaa huomioon lausuntonsa aiheesta ”Komission työasiakirja: Nuorten eurooppalainen vapaaehtoispalvelu”, CdR 191/1996 fin (1),

ottaa huomioon lausuntonsa aiheesta ”Nuoret eurooppalaiset vapaaehtoiset -toimintaohjelma” (CdR 86/1997 fin) (2),

ottaa huomioon lausuntonsa aiheista ”Ehdotus parlamentin ja neuvoston päätökseksi yhteisön koulutusalan Sokrates-toimintaohjelman toisesta vaiheesta” ja ”Ehdotus neuvoston päätökseksi yhteisön ammatillista koulutusta koskevan Leonardo da Vinci -toimintaohjelman toisesta vaiheesta” ja ”Ehdotus Euroopan parlamentin ja neuvoston päätökseksi yhteisön Nuoriso-toimintaohjelmasta” (CdR 226/1998 fin) (3),

ottaa huomioon lausuntonsa aiheesta ”Komission tiedonanto neuvostolle – Valkoisen kirjan ’EU:n nuorisopolitiikan uudet tuulet’ seuranta – Ehdotus nuorten osallistumista ja heille tiedottamista koskeviksi yhteisiksi tavoitteiksi nuorisoalan eurooppalaisista yhteistyöpuitteista 27. kesäkuuta 2002 annetun neuvoston päätöslauselman pohjalta”, (CdR 309/2003) (4),

ottaa huomioon lausuntonsa komission valkoisesta kirjasta ”EU:n nuorisopolitiikan uudet tuulet”, CdR 389/2001 fin (5),

ottaa huomioon lausuntonsa yhteisistä tutkinto- ja pätevyysvaatimuksia selkeyttävistä puitteista (Europass) (CdR 307/2003 fin) (6),

ottaa huomioon laaja-alaisen lausunnon aiheista ”Valkoisen kirjan ’EU:n nuorisopolitiikan uudet tuulet’ seuranta – Ehdotus nuorten vapaaehtoistoimintaa koskeviksi yhteisiksi tavoitteiksi” ja ”Ehdotus nuorten parempaa ymmärtämistä ja tuntemusta koskeviksi yhteisiksi tavoitteiksi” (CdR 192/2004 fin) (7),

ottaa huomioon Euroopan parlamentin ja neuvoston päätöksen N:o 1031/2000/EY, tehty 13 päivänä huhtikuuta 2000, yhteisön Nuoriso-toimintaohjelmasta (8),

ottaa huomioon Euroopan parlamentin ja neuvoston päätöksen N:o 790/2004/EY, tehty 21 päivänä huhtikuuta 2004, yhteisön toimintaohjelmasta nuorisoalalla Euroopan laajuisesti toimivien organisaatioiden tukemiseksi (9),

ottaa huomioon neuvoston ja neuvostossa kokoontuneiden jäsenvaltioiden hallitusten edustajien päätöslauselman, annettu 27. kesäkuuta 2002, nuorisoalan eurooppalaisista yhteistyöpuitteista (10),

ottaa huomioon komission tiedonannon neuvostolle – ”Valkoisen kirjan 'EU:n nuorisopolitiikan uudet tuulet' seuranta – Ehdotus nuorten osallistumista ja heille tiedottamista koskeviksi yhteisiksi tavoitteiksi nuorisoalan eurooppalaisista yhteistyöpuitteista 27. kesäkuuta 2002 annetun neuvoston päätöslauselman pohjalta”, KOM(2003) 184 lopullinen,

ottaa huomioon neuvoston päätöslauselman, annettu 25. marraskuuta 2003, nuorten osallistumiselle ja heitä koskevalle tiedottamiselle asetettavista yhteisistä tavoitteista (11),

ottaa huomioon neuvoston ja neuvostossa kokoontuneiden nuorisoasioista vastaavien ministereiden päätöslauselmat nuorten osallistumisesta (12), yhteisön nuoriso-ohjelmiin liittyvän liikunnan roolista koulun ulkopuolisessa oppimisessa (13), nuorten sosiaalisesta integroinnista (14) ja nuorten aloitekyvyn, yritteliäisyyden ja luovuuden edistämisestä (15),

ottaa huomioon komission tiedonannon Euroopan parlamentille ja neuvostolle – Nuoret eurooppalaiset vapaaehtoiset, KOM(96) 610 lopullinen – 96/0318 COD,

ottaa huomioon Euroopan parlamentin ja neuvoston suosituksen, annettu 10. heinäkuuta 2001, opiskelijoiden, koulutuksessa olevien, vapaaehtoisten, opettajien ja kouluttajien liikkuvuudesta Euroopan yhteisössä (16),

ottaa huomioon komission kertomuksen ”Nuoriso-ohjelman 2000–2006 väliarviointi (kausi 2000–2003)”, KOM(2004) 158 lopullinen,

ottaa huomioon komission valkoisen kirjan eurooppalaisesta hallintotavasta, KOM(2001) 428 lopullinen,

ottaa huomioon Euroopan unionin perustamissopimuksen 13 artiklan ja Euroopan yhteisön perustamissopimuksen 149 artiklan,

ottaa huomioon”kulttuuri ja koulutus” -valiokuntansa 22. syyskuuta 2004 hyväksymän lausuntoluonnoksen CdR 270/2004 rev. 1, jonka esittelijä oli Ravennan kaupunginvaltuutettu Alvaro Ancisi (IT/PPE),

hyväksyi 17.–18. marraskuuta pitämässään 57. täysistunnossa (marraskuun 17. päivän kokouksessa) seuraavan lausunnon.

1 Alueiden komitean kanta

ALUEIDEN KOMITEA

1.1 toteaa, että Euroopan kansalaisuuden edistäminen ja nuorten integrointi yhteiskuntaan on yksi komitean ensisijaisista poliittisista tavoitteista ja että nuorten aktiivinen kansalaisuus ilmenee konkreettisesti paikallis- ja aluetasolla. Lisäksi komitea katsoo, että ehdotuksella on yhteys ”kulttuuri ja koulutus” -valiokunnan painopistealoihin (valiokunnan työohjelma vuodeksi 2004, kohta 1.2).

1.2 on tietoinen siitä keskeisestä merkityksestä, joka nuorten aktiivisella kansalaisuudella, Eurooppaan kuulumisen tunteella, yhteisvastuun kehittymisellä ja vastavuoroisella ymmärryksellä on unionin sosiaaliselle yhteenkuuluvuudelle ja rauhalle.

1.3 on samaa mieltä komission kanssa ohjelman viiden toimen tavoitteista ja etenkin toimien ”Nuorten Eurooppa” ja ”Nuorten eurooppalainen vapaaehtoistyö” vahvistamisen merkityksestä ajatellen myönteisiä yleis- ja kerrannaisvaikutuksia, joita niillä voi olla myös jäsenvaltioiden nuorisopolitiikkaan.

1.4 arvostaa erityisesti toimea ”Nuorten maailma”, joka avaa vaihtotoimintaan ja vapaaehtoistyöhön liittyvät mahdollisuudet myös laajentuneen unionin naapurimaihin, sekä neljättä ja viidettä toimea, sillä niissä määritellään järjestelyt, joilla tuetaan nuorten parissa työskentelevien toimijoiden, kansalaisyhteiskunnan järjestöjen, hallintotahojen ja politiikkojen yhteistyötä.

1.5 ilmaisee tyytyväisyytensä siihen, että ohjelman kohderyhmä on määritelty uudelleen ottaen huomioon demografiset, taloudelliset, yhteiskunnalliset ja kulttuurin muutokset ja että kohderyhmän ikäjakaumaa on laajennettu 13-vuotiaista 30-vuotiaisiin, kun se aiemmin kattoi 15–25-vuotiaat.

1.6 pitää myönteisenä päätöstä soveltaa avointa koordinointimenetelmää sekä unionin ja jäsenvaltioiden nuorisopolitiikan täydentävyyttä koskevaa periaatetta, mikäli paikallis- ja alueviranomaiset osallistuvat siihen täysivaltaisesti, niiden perusluonteinen asema ohjelman onnistumiselle tunnustetaan ja mikäli toissijaisuus-, läheisyys- ja suhteellisuusperiaatteita noudatetaan.

1.7 on yhtä mieltä, että osallistuvien maiden on tarpeen omaksua erityistoimia, joilla poistetaan ohjelmiin osallistuvien liikkuvuutta haittaavat esteet, sekä hyväksyä kansallisella ja unionin tasolla asianmukaiset välineet vapaaehtoistyön sekä epävirallisen ja koulun ulkopuolella tapahtuvan oppimisen tunnustamiseksi ohjelmaan osallistuvien nuorten osalta. Samalla ”Nuoriso” -ohjelma tulisi integroida yhteisön muihin toimintalinjoihin.

1.8 korostaa, että ohjelman toimeenpanossa on otettava huomioon kunkin maan kansalliset erityispiirteet. Määrärahoja olisi voitava osoittaa kunnille luonteenomaiseen toimintaan. Myös hyväksi havaittuja, jo käytössä olevia paikallisia toimia pitäisi voida tukea.

1.9 huomauttaa, että ehdotetun päätöksen johdannossa ja liitteissä viitataan alueellisten tai paikallisten toimijoiden välisten kumppanuuksien rahoitukseen. Tarkoituksena on kehittää pitkällä aikavälillä hankkeita, joihin voidaan yhdistää ohjelman eri toimenpiteitä. Rahoitus kattaa hankkeet ja koordinointitoimet. Alueellisten ja paikallisten toimijoiden välisiä kumppanuuksia suunnitellaan myös sosiaalipedagogiikan ohjaajia ja tukijärjestelmiä koskeviin toimiin. Komitea toteaa kuitenkin, että nämä näkökohdat eivät käy selvästi ilmi itse päätöksen tekstistä.

2 Alueiden komitean suositukset

Alueiden komitea suosittelee seuraavaa:

a) On tärkeää määritellä uusia välineitä ohjelman yksinkertaistamiseksi ja joustavoittamiseksi sekä menettelyjen avoimuuden parantamiseksi, selkeyttämiseksi ja lähentämiseksi kohderyhmään nähden. Samalla tulisi myös selvittää, olisiko rakenteita mahdollista hajauttaa entisestään.

b) Ohjelman tavoitteena olevan myönteisen vaikutuksen takaamiseksi on tärkeää varmistaa alue- ja paikallistason roolin vahvistaminen, sillä näillä tasoilla nuoret ilmentävät konkreettisesti kykyään toimia aktiivisina kansalaisina, osallistua yhteiskunnalliseen ja poliittiseen elämään ja toimia vapaaehtoisuuden ja yhteisvastuullisuuden pohjalta.

c) Ohjelmaa koskevan tiedon jakelu myös kaikkein heikoimmassa asemassa oleville nuorille voidaan taata tehokkaimmin alue- ja paikallistasoilla. Sama pätee innovatiivisten aloitteiden edistämiseen, nuorten parissa työskentelevien, hallituksesta riippumattomien järjestöjen kasvun ja toimintakyvyn tukemiseen Euroopan tason hankkeiden parissa sekä hyvien käytänteiden kokeiluun ja vaihtamiseen.

d) Seuraavia komission merkille panemia ja ohjelman väliarvioinnissa selkeästi esiin nousevia kolmea kriittistä kohtaa tulee seurata jatkuvasti: — vapaaehtoistyötä ja sen erityispiirteiden säilyttämistä ja tunnustamista koskevien säännöksien puuttuminen monissa Euroopan maissa — ohjelmaan osallistuvien – erityisesti kumppanuusmaiden edustajien – liikkuvuutta sekä oikeus-, sosiaali- ja terveysturvaa haittaavat esteet — asianmukaisten välineiden puuttuminen jäsenvaltioiden ja Euroopan tasolla ohjelmaan osallistuvien nuorten hankkiman epävirallisen ja koulun ulkopuolisen oppimisen tunnustamiseksi.

e) On tärkeää tukea Euroopan tasolla toimivia kansalaisjärjestöjä ja Euroopan nuorisofoorumia. Yhtä tärkeää on kuitenkin tukea jäsenvaltioissa toimivia foorumeja ja niiden verkottumista sekä tarjota nuorten paikallisille aloitteille ja paikallistasolla eurooppalaisia hankkeita edistäville pienille järjestöille uusia mahdollisuuksia.

Suositus 1

3 artiklan 5 kohta

Komission ehdotus AK:n muutosehdotus Yleistavoitteen ”Vahvistetaan eurooppalaista yhteistyötä nuorisopolitiikan alalla” osalta: Yleistavoitteen ”Vahvistetaan eurooppalaista yhteistyötä nuorisopolitiikan alalla” osalta ja alue- ja paikallistasoon erityistä huomiota kiinnittäen:

Perustelu

Muutosehdotuksessa otetaan huomioon, että juuri paikallistasolla on mahdollista kehittää hyviä käytänteitä nuorten aktiivisen kansalaisuuden edistämiseksi ja tukea heidän osallistumistaan yhteisönsä yhteiskunnalliseen elämään, edustukselliseen demokratiaan ja osallistumisen opetteluun.

Suositus 2

8 artiklan 2 kohta

Komission ehdotus AK:n muutosehdotus Komissio ja ohjelmaan osallistuvat maat ryhtyvät tarvittaviin toimenpiteisiin kehittääkseen Euroopan, kansallisella ja tarvittaessa alueellisella tai paikallistasolla järjestelmät, jotka ovat tarpeen tämän ohjelman tavoitteiden saavuttamiseksi, sekä hyödyntääkseen ohjelmatoimia. Komissio ja ohjelmaan osallistuvat maat ryhtyvät tarvittaviin toimenpiteisiin kehittääkseen Euroopan, kansallisella ja tarvittaessa alueellisella tai paikallistasolla järjestelmät, jotka ovat tarpeen tämän ohjelman tavoitteiden saavuttamiseksi, sekä hyödyntääkseen ohjelmatoimia.

Perustelu

Ohjelman tavoitteiden saavuttamiseksi on perustavan tärkeää taata, että ohjelman tarjoamia mahdollisuuksia koskeva tieto on laajasti nuorten ja heidän parissaan työskentelevien toimijoiden saatavana. Lisäksi on taattava, että myös alue- ja paikallistasolla tuetaan kansalaisjärjestöjen suunnittelutyötä ja levitetään tietoa nuorisoaloitteiden tukitoimista.

Suositus 3

8 artiklan 3 kohta

Komission ehdotus AK:n muutosehdotus Komissio ja ohjelmaan osallistuvat maat ryhtyvät tarvittaviin toimenpiteisiin nuorten epävirallisen ja arkioppimisen tunnustamisen edistämiseksi muun muassa myöntämällä kansallisen tai Euroopan tason todistuksen, jossa vahvistetaan erityisesti tuensaajien hankkima kokemus ja todennetaan nuorten tai sosiaalipedagogiikan ohjaajien välitön osallistuminen ohjelmaan sisältyvään toimeen. Komissio ja ohjelmaan osallistuvat maat ryhtyvät tarvittaviin toimenpiteisiin nuorten epävirallisen ja arkioppimisen tunnustamisen edistämiseksi muun muassa myöntämällä kansallisen tai Euroopan tason todistuksen, jossa vahvistetaan erityisesti tuensaajien hankkima kokemus ja todennetaan nuorten tai sosiaalipedagogiikan ohjaajien välitön osallistuminen ohjelmaan sisältyvään tai vastaavaan toimeen, jolla on unionin hyväksyntä. Tällaista tavoitetta voidaan vahvistaa jäljempänä 11 artiklassa mainitulla täydentävyydellä yhteisön muiden toimintavälineiden kanssa.

Perustelu

Tavoitteena on epävirallisen tai koulujärjestelmän ulkopuolella vapaaehtoistyössä, yhteisvastuullisessa toiminnassa tai vaihto- tai muuhun toimintaan osallistumisen yhteydessä hankittujen taitojen ja osaamisen tunnustaminen. Se edellyttää aktiivista täydentävyyttä muiden yleissivistävään ja muuhun koulutukseen sekä kulttuuriin liittyvien yhteisön toimien kanssa, mistä jäljempänä 11 artiklassa säädetään. Samoin on 12 artiklan nojalla huolehdittava täydentävyydestä kansallisten politiikkojen ja välineiden kanssa.

Suositus 4

lisäys 8 artiklan 6 kohdan b alakohdan jälkeen

Komission ehdotus AK:n muutosehdotus 6 b) b mahdollista päättää, että kansalliset toimistot hajauttavat osan tehtävistään alue- ja paikallistasolle.

Perustelu

Joidenkin kansallisten toimistojen tehtävien hajauttaminen alue- ja paikallistasolle voi taata entistä paremmat osallistumismahdollisuudet ja tuoda osallistujia lähemmäs ohjelmat, jotka ovat erityisen hyödyllisiä pienille kansalaisjärjestöille tiedonhankintaa, tiedottamista, hakumenettelyjä ja hankkeiden arviointia sekä muita heikommassa asemassa olevien nuorten saavuttamista ajatellen.

Suositus 5

12 artiklan 1 kohta

Komission ehdotus AK:n muutosehdotus Ohjelmaan osallistuvat maat voivat saada erityisen eurooppalaisen laatuleiman kansallisille tai alueellisille toimille, jotka ovat 4 artiklassa tarkoitettujen toimien kaltaisia. Ohjelmaan osallistuvat maat voivat saada erityisen eurooppalaisen laatuleiman kansallisille, tai alueellisille tai paikallisille toimille, jotka ovat 4 artiklassa tarkoitettujen toimien kaltaisia.

Perustelu

Nuoret kokeilevat demokratiaan osallistumista, vapaaehtoistyötä sekä epävirallisen ja koulun ulkopuolella tapahtuvan oppimisen muotoja ensisijaisesti juuri paikallistasolla.

Suositus 6

4 artiklan 4 kohta

Komission ehdotus AK:n muutosehdotus 4) Sosiaalipedagogiikan ohjaajat ja tukijärjestelmät Tämän toimen tavoitteena on tukea Euroopan tasolla toimivia nuorisojärjestöjä, muun muassa nuorison kansalaisjärjestöjen toimintaa, niiden verkottumista, sosiaalipedagogiikan alan työntekijöiden vaihto- ja koulutustoimintaa ja verkottumista, innovoinnin ja toimien laadun kehittämistä, nuorisotiedotusta sekä sellaisten järjestelmien ja toimien toteuttamista, jotka ovat tarpeen ohjelman tavoitteiden saavuttamiseksi. 4) Sosiaalipedagogiikan ohjaajat ja tukijärjestelmät Tämän toimen tavoitteena on tukea Euroopan tasolla toimivia nuorisojärjestöjä, muun muassa nuorison kansalaisjärjestöjen toimintaa, niiden verkottumista, sosiaalipedagogiikan alan työntekijöiden vaihto- ja koulutustoimintaa ja verkottumista, innovoinnin ja toimien laadun kehittämistä, nuorisotiedotusta sekä sellaisten järjestelmien ja toimien toteuttamista, jotka ovat tarpeen ohjelman tavoitteiden saavuttamiseksi, ja edistää alueellisten ja paikallisten toimijoiden välisiä kumppanuuksia.

Perustelu

Näin myös päätöksen tekstissä korostetaan alueellisten ja paikallisten toimijoiden kumppanuuksien edistämispäämäärää. Siihen viitataan johdannossa ja liitteissä neljännen toimen yhteydessä.

Bryssel 17. marraskuuta 2004 Alueiden komitean puheenjohtaja Peter STRAUB

(1) EYVL C 42, 10.2.1997, s. 1.

(2) EYVL C 244, 11.8.1997, s. 47. KOM(96) 610 lopullinen - 96/0318 COD.

(3) EYVL C 51, 22.2.1999, s. 77. KOM(98) 329 lopullinen, KOM(98) 330 lopullinen ja KOM(98) 331 lopullinen.

(4) EYVL C 22, 24.1.2001, s. 7. KOM(2003) 184 lopullinen.

(5) EYVL C 373, 2.12.1998, s. 20. KOM(2001) 681 lopullinen.

(6) KOM(2003) 796 lopullinen.

(7) KOM(2004) 336 lopullinen ja KOM(2004) 337 lopullinen.

(8) EYVL L 117, 18.5.2000, s. 1.

(9) EUVL L 138, 30.4.2004, s. 24.

(10) EYVL C 168, 13.7.2002, s. 2.

(11) EYVL C 295, 5.12.2003, s. 6.

(12) EYVL C 42, 17.2.1999, s. 1.

(13) EYVL C 8, 12.1.2000, s. 5.

(14) EYVL C 374, 28.12.2000, s. 5.

(15) EYVL C 196, 12.7.2001, s. 2.

(16) EYVL L 215, 9.8.2001.